MM ออกหุ้นกู้ดอกเบี้ย 5.80% เปิดจองซื้อ 28-30 ก.ย. นี้
MM ออกหุ้นกู้ดอกเบี้ย 5.80% เปิดจองซื้อ 28-30 ก.ย. นี้
15 ก.ย. 2563

บริษัท มัดแมน จำกัด (มหาชน) หรือ MM เสนอขายหุ้นกู้ครั้งที่ 1/2563 ชนิดระบุชื่อผู้ถือ ประเภทไม่ด้อยสิทธิ ไม่มีประกัน มีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน โดยมีอายุหุ้นกู้อยู่ที่ 2 ปี 9 เดือน นับตั้งแต่วันที่ออกหุ้นกู้ ครบกำหนดไถ่ถอน ปี พ.ศ. 2566 อัตราดอกเบี้ย 5.80% ต่อปี และมีอัตราจ่ายดอกเบี้ยทุก ๆ 3 เดือน ตลอดอายุหุ้นกู้
โดยบริษัท ทริสเรทติ้ง จำกัด จัดอันดับความน่าเชื่อถืออยู่ที่ BBB- สำหรับจำนวนที่เสนอขายไม่เกิน 500 ล้านบาท โดยจองซื้อขั้นต่ำ 100,000 บาท และทวีคูณครั้งละ 100,000 บาท โดยมี บริษัทหลักทรัพย์ เอเซีย พลัส จำกัด, บริษัท หลักทรัพย์เคทีบี (ประเทศไทย) จำกัด (มหาชน) เป็นผู้จัดการการจัดจำหน่ายหุ้นกู้  และ บริษัทหลักทรัพย์ เอเซีย พลัส จำกัด เป็นผู้แทนผู้ถือหุ้นกู้ สำหรับผู้ลงทุนรายใหญ่และผู้ลงทุนสถาบัน (II&amp;HNW) สามารถเปิดจองซื้อวันที่ 28-30 กันยายน 2563 สอบถามเพิ่มเติมโทร 02-680-4004 และ 02-648-1111
สำหรับธุรกิจหลักของ MM เป็นผู้ประกอบธุรกิจอาหารและเครื่องดื่ม ภายใต้สิทธิแฟรนไชส์ภายใต้เครื่องหมายการค้าแบรนด์ ดังกิ้น โดนัท (Dunkin’ Donuts) โอ บอง แปง (Au Bon Pain) และ บาสกิ้น ร็อบบิ้นส์ (Baskin Robbins) รวมทั้งธุรกิจภายใต้แบรนด์ของตัวเอง ได้แก่ เกรฮาวด์ คาเฟ่ ครัวเอ็ม และ Le Grand Vefour ในกรุงปารีส และ ได้รับมิชลิน สตาร์ (Michelin Star) จำนวน 2 ดาว
นอกจากนี้ยังมีธุรกิจไลฟ์สไตล์ ซึ่งเป็นธุรกิจต่อยอดโดยการใช้ความแข็งแกร่งของแบรนด์เกรฮาวด์ ซึ่งเป็นแบรนด์ที่มีเอกลักษณ์และความโดดเด่นในผลิตภัณฑ์เสื้อผ้าแฟชั่น